ປະທານປະເທດຈີນເຈລະຈາກັບປະທານາທິບໍດີອາເມລິກາກ່ອນທີ່ດຳເນີນກອງປະຊຸມສຸດຍອດຈີ20
ທ່ານປະທານາທິບໍດີ ອາເມລິກາ Barack Obama ແລະ ທ່ານປະທານປະເທດ ຈີນ ສື້ຈີ້ຜິງ.
(ພາບ: ສຳນັກຂ່າວສານ ຫວຽດນາມ)
ວັນທີ 3/9, ທ່ານປະທານປະເທດ ຈີນ ສື້ຈີ້ຜິງ ມີການເຈລະຈາກັບທ່ານປະທານາທິບໍດີ ອາເມລິກາ Barack Obama ກ່ອນທີ່ດຳເນີນກອງປະຊຸມສຸດຍອດກຸ່ມບັນດາພື້ນຖານເສດຖະກິດພັດທະນາ ແລະ ຫາກໍ່ພົ້ນເດັ່ນແຖວໜ້າຂອງໂລກ (ຈີ20), ຢູ່ຮາງເຈົາ, ປະເທດ ຈີນ. ທີ່ການເຈລະຈາ, ທ່ານ ສື້ຈີ້ນຜິງ ໄດ້ຊີ້ແຈ້ງວ່າ: ຈີນ ກຽມພ້ອມສົມທົບກັບ ອາເມລິກາ ເພື່ອຮັບປະກັນການພົວພັນ 2 ຝ່າຍຖືກດຳເນີນຢ່າງຖືກທິດ. ທ່ານກະຕຸກຊຸກຍູ້ 2 ປະເທດປະຕິບັດບັນດາຫຼັກການບໍ່ປະທະກັນ, ເຄົາລົບນັບຖືເຊິ່ງກັນ ແລະ ກັນ ແລະ ຮ່ວມມືຕ່າງຝ່າຍຕ່າງມີຜົນປະໂຫຍດ ແລະ ຄວບຄຸມຄວາມບໍ່ລົງລອຍກັນຕາມທິດສ້າງສັນ, ເພື່ອຊຸກຍູ້ການພັດທະນາຢ່າງບໍ່ຢຸດຢັ້ງ ແລະ ສະຖຽນລະພາບຂອງການພົວພັນ 2 ຝ່າຍ. ທ່ານ ສື້ຈີ້ນຜິງ ກໍ່ປາດຖະໜາວ່າ: ຈີນ ຢາກສົມທົບກັບ ອາເມລິກາ ແລະ ບັນດາຝ່າຍເພື່ອບັນລຸໄດ້ບັນດາໝາກຜົນມີປະສິດທິຜົນທີ່ກອງປະຊຸມສຸດຍອດ ຈີ 20, ນຳມາເຊິ່ງທ່າຊຸກຍຸ້ໃໝ່ໃຫ້ແກ່ເສດຖະກິດໂລກ ພ້ອມທັງເພີ່ມທະວີຄວາມໄວ້ເນື້ອເຊື່ອໃຈ. ໃນຂະນະນັ້ນ, ສຳນັກຂ່າວສານ Reuters ໄດ້ຄັດສະເໜີຄຳເວົ້າຂອງທ່ານປະທານາທິບໍດີ Obama ໃນການພົບປະກັບທ່ານ ສື້ຈີ້ນຜິງ ວ່າ: ທ່ານຢາກມີການເຈລະຈາຢ່າງກົງໄປກົງມາ ກ່ຽວກັບບັນດາບັນຫາຫຍຸ້ງຍາກໃນການພົວພັນ 2 ຝ່າຍ, ຄືບັນຫາຄວາມໝັ້ນຄົງທາງອີນເຕີເນັດ, ສິດທິມະນຸດ ແລະ ບັນດາຄວາມວິຕົກວັງວົນກ່ຽວກັບການເດີນເຮືອ.
(ແຫຼ່ງຄັດຈາກ VOV)